Er bod y rhan fwyaf o'r plant (92 y cant) yn adrodd eu bod yn teimlo'n ddiogel pan fyddant yn mynd allan i chwarae, nid yw'r mwyafrif o blant (87 y cant) yn chwarae'r tu allan yn eu cymdogaeth – neu ond yn chwarae yn eu t? neu eu gardd eu hunain, neu rai ffrind. Mae'r ymchwil yn dangos cysylltiad cryf rhwng ymdeimlad o ddiogelwch a phlant yn cael caniatâd gan eu rhieni i chwarae'r t? allan.
'Mae'n wych gweld bod y mwyafrif o blant, pan fyddant yn cael caniatâd i fynd allan a gallu chwarae yn y mannau y maen nhw'n eu dewis, yn hapus gyda'r lle a'r cyfleoedd chwarae sydd ar gael. Fodd bynnag, mae llawer o blant, oherwydd cyfyngiadau a osodir gan eu rhieni - sy'n aml yn seiliedig ar bryderon llawn bwriadau da am eu diogelwch - ddim yn cael 'chwarae'r tu allan' ac sydd, o ganlyniad, ddim yn profi'r effaith cadarnhaol gaiff chwarae ar eu hiechyd, lles, datblygiad ac, yn bwysicaf oll, ar eu hapusrwydd. Mae Chwarae Cymru'n gweithio i hysbysu rhieni am bwysigrwydd rhoi caniatâd a rhyddid i blant chwarae'r tu allan.
'Fel cymdeithas, mae angen inni gydnabod a gwerthfawrogi bod gan bob plentyn hawl i chwarae. Pan gaiff plant ddigon o amser a chyfleoedd i chwarae'r tu allan ger eu cartrefi, maent yn teimlo'n fwy diogel yn eu cymdogaethau. Mae angen inni barhau i weithio gyda'n gilydd i wneud ein cymunedau'n fwy chwarae-gyfeillgar er mwyn cynyddu a gwella cyfleoedd chwarae awyr agored ar gyfer ein plant - ar Ddiwrnod Chwarae a phob diwrnod arall o'r flwyddyn. Mae plant a phlant yn eu harddegau ledled Cymru'n gofyn am fwy o amser, lle a chaniatâd i chwarae mewn cymunedau sy'n malio amdanyn nhw… 'Does bosib' bod hynny'n gofyn gormod?'
Byddwn yn cyhoeddi'r ymchwil yn yr Hydref.
Mae Diwrnod Chwarae yn cael ei gydlynu gan PlayBoard Northern Ireland, Play Scotland, Play England a Chwarae Cymru.